Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Kultura eta Kirol Departamentuaren 2020ko aurrekontuaren exekuzioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuko Kultura eta Kirol Departamentuari, idatziz erantzun diezaion:

Kultura eta Kirol Departamentuaren aurrekontuen ez-betetzeei dagokienez, parlamentari honek honako hauen berri izan nahi du:

Departamentuaren 2020ko aurrekontuaren gauzatze-mailaren balorazioa eta haren ez-betetzearen justifikazioa.

Iruñean, 2021eko urtarrilaren 7an

Foru parlamentaria: Maiorga Ramírez Erro